open-index/open-wikipedia-markdown huggingface dataset:
Malayang software

Ang **malayang software** () ay ang kalayaan ng isang manggagamit ng software na paganahin o patakbuhin, kopyahin, ipamahagi, pag-aralan, palitan, at pag-igihin ang *software*. Sa mas tiyak na diwa, tumutukoy ito sa apat na uri ng kalayaan, para sa mga tagagamit ng sopwer:
* Ang kalayaang paganahin (*run*) ang program, para sa anumang kadahilanan (kalayaan 0).
* Ang kalayaang pag-aralan (*study*) kung ano ang nagagawa ng program, at iayon ito sa iyong mga pangangailangan (kalayaan 1). Kailangan dito ang pagkakaroon ng akseso sa pinanggalingang code o source code.
* Ang kalayaang muling maipamahagi (*redistribute*) ang mga kopya para makatulong kayo sa inyong mga kapitbahay (kalayaan 2).
* Ang kalayaang pag-igihin (*improve*) pa ang programa, at ibigay sa publiko ang mga pag-papaiging inyong isinagawa, upang ang buong komunidad ay makinabang (kalayaan 3). Kailangan dito ang pagkakaroon ng akses sa pinanggalingang kodigo o *source code*.

## Mga kilalang halimbawa 
* GNU, GNU Emacs, GNU C Library
* Operating system: GNU/Linux, FreeBSD, NetBSD, OpenBSD
* Kernel: Linux, HURD
* Web browser: Mozilla Firefox
* Apache OpenOffice, LibreOffice
* Database: MySQL, PostgreSQL
* Apache
* GNOME, KDE
* Wikang pangkompyuter compilers/interpreters: GNU Compiler Collection, PHP, Perl, Python
* MediaWiki (ang software ng Wikipedia)

## Tingnan din 
* Free Software Foundation
* Free Software Foundation Europe
* GNU General Public License
* Richard Stallman
* Eben Moglen

## Mga kawing panlabas 
*Ang kahulugan ng malayang software
Kategorya:Agham pangkompyuter
Kategorya:Etika

Kategorya:Free Software Foundation
Kategorya:Software
Kategorya:Internet
Bubble Gang

Ang ***Bubble Gang*** ay isang palatuntunan ng estasyong GMA Network sa Pilipinas. Ang mga gumaganap dito ay sila Ogie Alcasid, Michael V., Rufa Mae Quinto, Ara Mina, Wendell Ramos, Antonio Aquitania, at marami pang iba. Lumalabas ito tuwing Biyernes ng gabi. Marami itong mga *sketch* para sa katatawanan. Isa na dito ay ang Iyo Tube, isang *parody* ng websayt na YouTube.

## Mga Gang 
### Pangunahing Tauhan 
* Michael V. 
* Rodfil "Roadfill" Obeso 
* Ellen Adarna 
* Sam Pinto 
* Jackie Rice 
* Gwen Zamora 
* Betong Sumaya 
* Paolo Contis 
* Sef Cadayona 
* Mikael Daez 
* Andrea Torres 
* Jan Manual 
* Denise Barbacena 
* Arny Ross 
* Juancho Trivino 
* Valeen Montenegro 
* Joshua Melgar 
* Arra San Agustin 
* Analyn Barro 
* Jak Roberto 
* Mikoy Morales 
* Lovely Abella 
* Archie Alemania 
* Ashley Rivera 

### Karagdagang Tauhan
* Ang Dating Doon Segment (1998–2000, 2005, 2011–kasalukuyan)
**Herman "Isko" Salvador (Brod Pete)
**Cesar Cosme (Bro. Willie)
**Chito Francisco (Bro. Jocel)
* Jacky Woo (2007–kasalukuyan)
* Eri Neeman (2012–kasalukuyan)

### Mga dating Tauhan
* (1995–1996)
* Aiko Melendez (1995–1998)
* Susan Lozada (1995–1998)
* Eric Fructuoso (1995–2000)
* Maricar De Mesa (1995–2000)
* Assunta de Rossi (1995–2002)
* Jackie de Guzman (1995-1998)
* Shirley Fuentes (1996–1998)
* Luis Alandy (1998–1999)
* Francis Magalona (1998)
* Amanda Page (1998–2000)
* Sherilyn Reyes  (1998–2002) 
* Toni Gonzaga (1998–2004)
* Mark Herras (2007-2008)
* Ara Mina  (1998–2008)
* Diana Zubiri  (2003–2009) 
* Francine Prieto  (2005–2010) 
* Wendell Ramos (1995–2011) 
* Axel Cruz (2012–2013)

## Mga nakamit na Parangal
### UP Gandingan Awards
* 2010 Winner, Best Gag Show

### USTv Student's Choice Awards
* 2010 Winner, Best Gag Show
* 2009 Winner, Best Gag Show
* 2008 Winner, Best Gag Show
* 2004 Winner, Best Comedy Program

### Gawad Tanglaw Awards
* 2012 Winner, Best Comedy Program

### Asian Television Awards
* 2005 Highly Commended, Best Comedy Programme Category
* 2004 Winner, Best Comedy Programme Category
* 2003 Highly Commended, Best Comedy Programme Category

### PMPC Star Awards for Television
* 2011 Winner, Best Gag Show
* 2009 Winner, Best Gag Show tied with ABS-CBN Gag Show, Banana Split 
* 2007 Winner, Best Gag Show
* 2006 Winner, Best Gag Show
* 2005 Winner, Best Gag Show tied with ABS-CBN Kids Gag Show, Goin Bulilit
* 2004 Winner, Best Gag Show
* 2003 Winner, Best Gag Show
* 2002 Winner, Best Gag Show
* 2001 Winner, Best Gag Show
* 2000 Winner, Best Gag Show
* 1999 Winner, Best Gag Show
* 1998 Winner, Best Gag Show
* 1997 Winner, Best Gag Show
* 1996 Winner, Best Gag Show

### Best Comedy Actor / Actress Winners
* (2005, 2003, 2002, & 2000) Winner, Best Comedy Actor - Michael V.
* (2010, 2008, 2007, 2006, 2004, & 2000) Winner, Best Comedy Actor - Ogie Alcasid
* (2006, 2008, 2009 & 2012) Winner, Best Comedy Actress - Rufa mae Quinto

## Silipin Din 
* Nuts Entertainment
* Ful Haus

## Sanggunian 
## Panlabas na kawing 
*Official Website at iGMA.tv
*
*Bubble Gang  at Telebisyon.net
* 

Kategorya:Telebisyon sa Pilipinas
Kategorya:GMA Network
Kategorya:Mga serye sa telebisyon
Mga rehiyon ng Pilipinas

thumb|300px|Ang rehiyong mapa ng Pilipinas
Sa Pilipinas, ang **rehiyon** ay isang subdibisyong administratibo na nagsisilbi upang isaayos ang mga lalawigan ng bansa para sa madaling pamamahala. Noong 2024, mayroon nang labing-walo (18) na rehiyon at ang mga ito ay nahahati sa walumpu't dalawang (82) lalawigan. Nabuo ang mga rehiyon upang pangkatin ang mga lalawigan na may pareparehong katangiang kultural at etnolohikal.

Ang mga lalawigan ang pangunahing subdibisyong politika. Ang mga ito ay napapangkat bilang rehiyon para sa madaliang pamamalakad. Karamihan ng tanggapan ng pamahalaan ay naitatawag bilang tanggapang pangrehiyon sa halip na paisa-isang tanggapang panlalawigan, at karaniwan sa lungsod na hinirang bilang kabisera ng rehiyon.
  
Orihinal na Binalak na maging awtonomo ang Cordillera Administrative Region (CAR) o Rehiyong Pampangasiwaan ng Cordillera ngunit dahil sa di matagumpay na dalawang plebisito para gawing awtonomo ang CAR, naging regular na rehiyong administratibo na lamang ito.

## Mga Rehiyon 
## Mga rehiyon at sentro 
thumb|200px|Ang mapa ng Pilipinas

## Lipas na Rehiyon
*Ang mga sumusunod na rehiyon ay walang habang lumabas, ito ay nakatala (list) sa kasalukuyang estato*.
* Timog Katagalugan (Rehiyon ng IV, ngayon ay hinati sa Calabarzon at Mimaropa)
* Kanlurang Mindanao (pinangalan sa *Tangway ng Zamboanga* ay nanatiling naka disenyo sa *Rehiyon IX*).
* Gitnang Mindanao (pinangalan sa *Soccsksargen* ay nanatiling naka disenyo sa *Rehiyon XII*).
* Timog Mindanao (pinangalan sa *Rehiyon ng Davao* ay nanatiling naka disenyo sa *Rehiyon XI*).
* Awtonomong Rehiyon sa Muslim Mindanao (''pinalitan nila ng Rehiyong Awtonomo ng Bangsamoro sa Muslim Mindanao).

## Tingnan rin
*Mga super rehiyon ng Pilipinas

Kategorya:Rehiyon ng Pilipinas
Kategorya:Pilipinas
Abril 8

Ang **Abril 8** ay ang ika-98 na araw ng taon sa kalendaryong Gregoryano (ika-99 kung bisyestong taon), at mayroon pang 269 na araw ang natitira.

## Pangyayari 
*1139 - Si Roger II ng Sicily ay itinakwil ng simbahan.
*2013 - Namatay na ang dating Punong Ministro ng Britanya na si Margaret Thatcher sa edad na 87.
*2014 - Idineklara ng Korte Suprema ng Pilipinas na naayon sa konstitusyon ang 'RH Bill' (o ang Batas sa Responsableng Pagkamagulang at Kalusugang Reproduktibo ng 2012) maliban sa ilang mga seksyon.

## Kapanganakan 
]]
* 1966 - Robin Wright

## Kamatayan 
* 2013 - Margaret Thatcher - Punong Ministro ng Britanya

## Mga sanggunian 
## Panlabas na link 
* BBC: On This Day

Kategorya:Araw
Lambak ng Cagayan

Ang **Lambak ng Cagayan** ay isang rehiyon sa Pilipinas at tinatawag ding **Rehiyon II**. Binubuo ito ng limang lalawigan: Batanes, Cagayan, Isabela, Nueva Vizcaya, at Quirino. Ang kabiserang panrehiyon ay ang Tuguegarao.

Ang rehiyon ay matatagpuan sa isang malaking lambak sa hilagang-silangang Luzon, sa pagitan ng kabundukang Cordilleras at ng Sierra Madre. Binabagtas ng Ilog Cagayan, ang pinakamahabang ilog sa bansa, ang gitna ng rehiyon at dumadaloy patungong Kipot ng Luzon sa hilaga. Pinapaligiran ito ng mga rehiyon ng Ilocos at Rehiyong Pampangasiwaan ng Cordillera sa kanluran at Gitnang Luzon sa timog.

## Pagkakahating Pampolitika
thumb|Mapang Pampolitika ng Lambak ng Cagayan

### Mga Lungsod
*Lungsod ng Cauayan, Isabela
*Lungsod ng Santiago**¹**, Isabela
*Lungsod ng Tuguegarao, Cagayan †
*Lungsod ng Ilagan, Isabela

Kategorya:Rehiyon ng Pilipinas
Kategorya:Luzon
Morpolohiya (lingguwistika)

Ang **palabuuan** o **morpolohiya** ay ang sangay ng linggwistika na nag-aaral ng morpema o multuran (*morpheme*).  Pinag-aaralan dito ang sistema ng pagsasalansan ng mga morpema upang makabuo ng salita na may payak o kumplikadong kahulugan. Ang mga morpema ay maaaring isang buong salita, panlapi, artikulo, o metalinggwistikal na yunit ng kahulugan tulad ng intonasyon at *stress* o diin.

## Kayarian ng salita 
Sa Tagalog, may apat na kayarian ng mga salita. Ito ang mga sumusunod:
# payak - salitang-ugatin
# maylapi - salitang-ugat at may panlapi
# inuulit - kapag ang salitang-ugat ay inuulit
# tambalang-salita - dalawang magkaibang salitang pinagsama upang makabuo ng bagong kahulugan.
### Salitang Payak 
Tumutukoy ang mga **salitang payak** sa mga salitang hindi nagtataglay ng panlapi (kung mayroon man, mga panlaping patay o kakambal na ibang salita; alalaong baga’y, nagsasarili lamang ang salita. Ilang halimbawa nito ay *ganda*, *samyo*, *higanti* atpb. 
Sa katiwalasan, hindi lahat ng itinuturing na salitang-ugat ay mga panlapi. Bagkus, kung nagtataglay ng sariling diwa o tungkulin sa pangunugsap ang buong salitang-ugat, tulad ng *kaluluwa*, *kapuwa*, *katawan*, ay itinuturing silang salitang-ugat, kahi’t nagtataglay ng mga panlapi ang mga salitang nabanggit.
### May-lapi 
Tumutukoy sa mga salitang kinakabitan ng panlapi.
### Inuulit 
Mga salita, kung saan inuulit ang isang bahagi o buo ng payak nitong anyo. Halimbawa, *araw-araw*, *aawit*, *giginhawa*
### Tambalan 
Tumutukoy sila sa dalawang salitang pinagsama upang makabuo ng isa pang salita.
#### Mga halimbawa ng tambalang salita at mga kahulugan nito 
# Taingang-kawali- taong nagbibingi-bingihan
# Ingat-yaman - tresyurera o tresyurero, tagapag-ingat ng salapi o ari-arian ng isang tao o organisasyon
# Matapobre - mapagmataas, malupit, mapangmata sa mga mahihirap
# Patay-gutom - timawa, palaging gutom, matakaw
# Hampaslupa - mahirap, pobre, pulubi
# Akyat-bahay - magnanakaw, mang-uumit sa bahay ng iba
# Boses-palaka - pangit kumanta, sintunado o wala sa tono
# Ningas-kugon - sinisimulan ang isang Gawain ngunit hindi tinatapos
# Nakaw-tingin - pag-sulyap sa isang tao na hindi niya nalalaman
# Agaw-pansin - madaling makakuha ng pansin o atensiyon, takaw-pansin, agaw-eksena
# Sirang-plaka - paulit-ulit ang sinasabi
# Takip-silim - mag-gagabi, pagitan ng hapon at gabi
# Bukang-liwayway - mag-uumaga, pagitan ng ng umaga at madaling-araw
# Madaling-araw - pagitan ng hatinggabi at bukang-liwayway
# Hatinggabi - eksaktong alas dose ng gabi, pagitan ng gabi at madaling-araw
# Tanghaling-tapat - eksaktong alas dose ng umaga, pagitan ng umaga at hapon
# Balat-sibuyas - maramdamin, madaling masaktan
# Likas-yaman - pinagkukunang yaman na nanggagaling sa kalikasan
# Tubig-alat - tubig na nanggagaling sa dagat o karagatan
# Tubig-tabang - tubig na nanggagaling sa mga ilog, lawa at ibang maliit na bahagi ng tubig
# Hanap-buhay - trabahong kailangan ng mga tao.


Kategorya:Terminolohiyang lingguwistika
Kategorya:Balarila

## Sanggunian
Siberya

Ang **Siberya** o **Siberia** (, ) ay isang malawak na rehiyon pangheograpiya na binubuo ng lahat ng Hilagang Asya, mula sa Bulubundukin ng Ural sa kanluran hanggang sa Karagatang Pasipiko sa silangan. Nabuo ito bilang bahagi ng teritoryong soberanya ng Rusya at iba't ibang naunang estado bago ang dantaong habang pananakop ng Siberya, na nagmula sa pagbagsak ng Kanato ng Sibir noong huling bahagi ng ika-16 na dantaon at natapos sa pagsasanib sa Chukotka noong 1778. Malawak at kalat-kalat ang populasyon ng Siberya, na sumasakop sa higit sa , subalit tahanan ito ng isang-kalima ng populasyon ng Rusya. Ang Novosibirsk at Omsk ay ang mga pinakamalalaking lungsod sa lugar.

Dahil ang Siberya ay isang konseptong heograpiko at hindi isang entidad pampolitka, walang tumpak na nag-iisang kahulugan ang mga hangganang pangteritoryo nito. Sa tradisyon, bumabagtas ang Siberya sa buong lawak ng lupain mula sa Bulubunduking Ural hanggang sa Karagatang Pasipiko, kasama ng Ilog Ural na kadalasang binubuo ang pinakatimog-kanlurang bahagi ng kanlurang hangganan nito, at kinabibilangan ng karamihan ng palangganang paagusan ng Karagatang Artiko. Dinadagdagan pa ang kahulugan nito bilang ang kahabaan mula sa mga teritoryo sa loob ng Bilog ng Artiko sa hilaga tungo sa hilagang mga hangganan ng Kazakhstan, Mongolia, at Tsina sa timog, bagaman karaniwang sinasama din ang mga burol sa hilagang-gitnang Kazakhstan. Hinahati ng pamahalaang Ruso ang rehiyon sa tatlong distritong pederal (mga pagpapangkat ng mga nasasakupang pederal na Ruso), na ang tangi ang sentral lamang ang opisyal na tinatawag na "Siberiyano"; ang dalawang iba pa ay ang mga pederal na distrito ng Ural at Malayong Silangan, na ipinangalan sa mga rehiyon ng Ural at Malayong Silangang Ruso na tumutugma ayon sa pagkakabanggit sa kanluran at silangang katlo ng Siberya sa isang mas malawak na kahulugan.

Kilala ang Siberya sa mahaba at malupit na tagniyebe, na mayroon ang Enero ng katamtamang temperatura na −25&nbsp;°C (−13&nbsp;°F). Bagaman nasa Asya ito sa heograpiya, ginawa ang rehiyon ng soberanya at kolonisasyong Ruso simula noong ika-16 na dantaon na Europeo ang kalinangan at etnisidad.. Higit sa 85% ng populasyon nito ang may lahing Europeo, na pangunahing mga Ruso (na binubuo ng mga Siberiyano na pangkat sub-etniko), at Silangang Eslabiko ang mga impluwensiyang pangkalinangan na nangingibabaw sa buong rehiyon. Sa kabila nito, mayroong kalakihan ng mga minoryang pangkat-etniko, kabilang ang iba't ibang pamayanang Turko&mdash;na karamihan sa kanila, tulad ng mga Yakut, Tuvan, Altai, at Khakas, ay katutubo&mdash;kasama ang mga Mongolikong Buryat, etnikong Koreano, at maliliit na pangkat ng Samoyediko at Tungusiko  (na ilan sa mga ito ay inuuri bilang katutubong may maliit na bilang ng pamahalaang Ruso), bukod sa iba pa.

## Mga sanggunian
Kategorya:Asya
Kategorya:Rusya 
Kategorya:Kazakhstan
Hulyo 30

Ang **Hulyo 30** ay ang ika-211 na araw ng taon sa kalendaryong Gregoryano (ika-212 kung bisyestong taon), at mayroon pang 154 na araw ang natitira.

## Mga Pangyayari 
* 762 - Ang Baghdad ay naitatag.
* 1629 - Isang lindol sa Napoli, Italya ang kumitil sa 10,000 katao.
* 1729 - Itinatag ang Baltimore, Maryland.
* 1980 - Lumaya ang Vanuatu
* 2013 - Siyam na bata ang namatay at dalawangpu ang nasugatan matapos sumalpok ang isang pampaaralang bus sa isang trak sa lungsod ng Hanumangarh, estado ng Rajasthan, Indiya.
* 2013 - Walong tao ang nasugatan sa pagsabog ng estasyon ng gasolina sa Florida sa Estados Unidos.
* 2013 - Nagdeklara ng katayuan ng kagipitan (*state of emergency*) ang Honduras dahil sa pagsalanta ng sakit na dengue na kumitil ng 16 na katao at 12,000 pa ang nakadarama ng sakit.
* 2013 - Nahalal si Mamnoon Hussain bilang ika-12 Pangulo ng Pakistan.

## Mga kapanganakan 
* 1948 - Jean Reno, Aktor
* 1470 – Hongzhi, emperador ng Dinastiyang Ming (k. 1505)
* 1751 – Maria Anna Mozart, Austriyanong pyanista na nakatatandang kapatid na babae ni Wolfgang Amadeus Mozart (k. 1829)
* 1862 – Nikolai Yudenich, Rusong heneral (k. 1933)
* 1863 - Henry Ford, Amerikanong inhinyero at negosyante, nagtatag ng Ford Motor Company(k. 1947)
## Mga kamatayan 
* 579 - Benedicto I, nakaraang Papa. 
* 1898 - Otto von Bismarck, Alemang estadista. (k. 1815)
* 1912 – Emperador Meiji ng Hapon (k. 1852)

## Panlabas na link 
* BBC: On This Day

## Mga sanggunian
Kategorya:Araw
Talaan ng mga kapistahang pampelikula

* FAMAS Awards ng Filipino Academy of Movie Arts and Sciences; ang tinaguriang katugma ng Academy Awards ng Amerika 
* Luna Awards ng Film Academy of the Philippines; ang katugma ng Academy Awards ng Amerika sa bisa ng Executive Order 640-A ni Pangulong Ferdinand Marcos
* Gawad Urian ng Manunuri ng Pelikulang Pilipino; ang katugma ng New York Film Critics' Circle ng Amerika
* Star Awards for Movies ng Philippine Movie Press Club; ang katugma ng Golden Globes ng Amerika
* Golden Screen Awards for Movies ng Entertainment Press Sciety; ang katugma ng Satellite Awards ng Amerika
* Metro Manila Film Festival
* Manila Film Festival
* Cinemanila International Film Festival
* Cinemalaya Independent Film Festival

Kaurian:Pelikula
Panunumpa ng Katapatan sa Watawat

]]

Ang **Panunumpa ng Katapatan sa Watawat** ay ang panunumpa sa watawat ng Pilipinas. Ito ay isa sa dalawang pambansang panunumpa. Ang isa pang panunumpa ay ang Panatang Makabayan, ang pambansang panunumpa.

Sinasambit ang Panunumpa ng Katapatan sa Watawat sa isang timpalak pangwatawat pagkatapos ng Panatang Makabayan o, kung hindi sinambit ang Panatang Makabayan, pagkatapos ng pambansang awit.

Naging legal ang panunumpa sa bisa ng Kautusang Tagapagpaganap Bilang 343 ng Pilipinas na pinatupad ni dating Pangulong Fidel V. Ramos noong Araw ng Kalayaan (Hunyo 12), 1996, at pagkatapos, sa bisa ng Flag and Heraldry Code of the Philippines, o Batas Republika Blg. 8491. Walang binanggit ang batas kung anong wika dapat sambitin ang panunumpa, subalit nakasulat ang panunumpa sa Filipino.

## Teksto ng panunumpa sa watawat
### Bersiyon sa Wikang Filipino
Panunumpa  Sa Watawat Ng Pilipinas

Ako ay Filipino
Buong katapatang nanunumpa
Sa watawat ng Pilipinas
At sa bansang kaniyang sinasagisag
Na may dangal, katarungan, at kalayaan 
Na pinakikilos ng sambayanang
Maka-Diyos, Makatao, Makakalikasan, at Makabansa.

### Bersyon sa Wikang Ingles (salin)
I am a Filipino
I pledge my allegiance
To the flag of the Philippines
And to the country it represents
With honor, justice, and freedom
That is put in motion by one nation
For the love of God, People, Nature, and
Country.

## Tingnan din
*Watawat ng Pilipinas
*Lupang Hinirang
*Panatang Makabayan

Kaurian:Mga panunumpa
Kaurian:Nasiyonalismo
Kaurian:Pilipinas
Dale Earnhardt

Si **Ralph Dale Earnhardt, Sr.** (Abril 29, 1951 - Pebrero 18, 2001) ay isang beteranong drayber ng NASCAR mula 1975 hanggang sa kanyang kamatayan. Namatay siya sa isang aksidente sa final lap ng Daytona 500 noong Pebrero 18, 2001. Ipinanganak siya sa bayan ng Kannapolis, North Carolina sa Estados Unidos. Siya ay may 76 na panalo at 7 na Winston Cup Title. Nanalo siya ng 7 na NASCAR Champion noong 1980, 1986, 1987, 1990, 1991, 1993 at 1994. Ang anak niya na sina Dale Earnhardt, Jr. at Kerry Earnhardt ay mga drayber rin ng NASCAR Nextel Cup Series. Ang tatay niya si Ralph Earnhardt ay inatake sa puso at namatay noong 1973. Si Dale Earnhardt ay kilala rin "The Intimidator".

## Mga Primary Sponsors ni Dale Earnhardt 
* Wrangler - 1982-1987
* GM Goodwrench - 1988-2001

Earnhardt, Dale
Earnhardt, Dale
Earnhardt, Dale
Gitnang Kabisayaan

Ang **Gitnang Kabisayaan** (Ingles: ***Central Visayas***) ay isang rehiyon ng Pilipinas na  matatagpuan sa mga kapuluan ng Kabisayaan. Binubuo ito ng dalawang  lalawigan: Bohol, Cebu, at ng mga nagsasariling lungsod ng Cebu, Lapu-Lapu, at Mandaue. Katutubong sinasalita ang wikang Sebwano. Ang lungsod ng Cebu ang sentro ng rehiyon.

## Mga Lalawigan at mga Lungsod
Ang Gitnang Kabisayaan ay binubuo ng 2 na mga lalawigan at 3 mataas na urbanisadong lungsod.

Bagaman ang Lungsod ng Cebu, Lungsod ng Mandaue, at Lungsod ng Lapu-Lapu ay kadalasang nakapangkat sa ilalim ng lalawigan ng Cebu para sa layuning estadistikal ng Pambansang Tanggapan ng Estadistika, bilang mga mataas na urbanisadong lungsod sila ay nagsasarili at hindi pinapamahalaan ng lalawigan ng Cebu.

## Demograpiya
Ayon sa pinakahuling senso noong 2015, umabot sa 7 milyon ang populasyon ng Gitnang Kabisayaan. Ang Rehiyon VII ang ikalimang pinakamataong rehiyon ng Pilipinas.

Ang Sebwano ang pinakalaganap na wika sa rehiyon. Nakakaintindi rin ang nakakarami ng Tagalog, Ingles.

## Transportasyon
### Pandagat
 patungong Negros.]]

Dahil nahihiwalay ng dagat ang mga lalawigan sa rehiyon, isang malaking industriya sa rehiyon ang transportasyong pandagat. Ang Pantalan ng Cebu ang pangunahing daungan sa rehiyon na siya ring pinakamalaking daungan sa buong Kabisayaan. May mga biyahe rito papunta sa iba't ibang parte ng Kabisayaan, Mindanao at Luzon. Mayroon ring mga daungan sa ibang bahagi ng lalawigan ng Cebu. Marami ring daungan sa Bohol, Negros Oriental at Siquijor. Ilan dito ang mga pantalan ng Dumaguete, Tagbilaran at Larena.

### Panghimpapawid
.]]

Ang Paliparang Pandaigdig ng Mactan–Cebu, na matatagpuan sa Lungsod ng Lapu-Lapu, ay ang ikalawang pinakaabalang paliparan sa Pilipinas (pagkatapos ng Paliparang Pandaigdig ng Ninoy Aquino) sa Kalakhang Maynila at ang tanging paliparan sa Kabisayaan na may mga pandaigdigang paglipad (maliban sa Paliparang Pandaigdig ng Kalibo).

## Mga Sanggunian
Kategorya:Pilipinas
Alan Kulwicki

thumb|right|Alan Kulwicki
Si **Alan Kulwicki** (Disyembre 14, 1954–Abril 1, 1993) ay isang dating tagapagmaneho na Amerikano ng NASCAR mula 1985 hanggang sa kanyang kamatayan noong 1993. Ang kanyang mga magulang ay nagmula sa bansang Poland,

__TOC__

## Karera
Si Alan Kulwicki ay nagmaneho ng #7 Zerex at Hooters Ford Thunderbird. Nanalo siya ng kauna-unang karera sa Phoenix International Raceway noong Nobyembre 1988. Siya ay may 5 panalo, 24 na *pole positions* at ang kanyang pagwawagi sa *Winston Cup* noong 1992.

## Kamatayan
Si Alan Kulwicki at tatlong iba pang pasahero ay namatay sa pagbagsak ng eroplano, habang papunta ito sa karera sa Karerahang Pang-Motor ng Bristol noong Abril 1, 1993, sa gulang na 38. Tatlong buwan pagkaraan ng kanyang kamatayan, namatay naman si Davey Allison, matapos siya ay masugatan sa isang pagbagsak ng helikopter sa Talladega Superspeedway. Ang taong 1993 sa NASCAR, ay malungkot, dahil sa pagkamatay ng mga sikat na tapagmaneho ay sina Kulwicki at Allison. Pagkaraan din ng kanyang kamatayan, binili ni Geoffrey Bodine ang kanyang koponan. Siya ay hinalal bilang isa sa 50 Sikat na Tagapagmaneho sa NASCAR noong 1998 at sa International Motorsports Hall of Fame noong 2002.

Kulwicki, Alan
Kulwicki, Alan
Fireball Roberts

Si **Edward Glenn "Fireball" Roberts, Jr.** (20 Enero 1929 - 2 Hulyo 1964), ang tagapagmaneho ng NASCAR Grand National Series mula 1950 hanggang sa kanyang kamatayan.

## Personal na Impormasyon
Si Edward Glenn Roberts ay isinilang sa bayan ng Tavares sa Florida noong 20 Enero 1929 bago siya tumira sa Apopka, Florida, kung saan siya ay interesado sa kotseng karera at beysbol. Siya ang tagahagis ng bola para sa Zellwood Mud Hens, ang koponan ng beysbol sa Amerikanong Lehiyon, kung saan niya nakuha ang palayaw na "Fireball" dahil sa kanyang paghahagis ng bola. Siya nakalista sa Unites States Army Air Corps noong 1945, ngunit siya ay pinaalis dahil sa sakit na Asthma.

## Karera
Siya ay nagaaral minsan sa Unibersidad ng Florida, ngunit siya ay nagkakarera sa maduming karerahan kapag Sabado at Linggo. Si Fireball Roberts ay nagsimula ng pagkakarera sa Daytona Barch, Florida sa gulang na 18 noong 1947 at nagsimula ng pagkakarera sa NASCAR Grand National Series noong 1950. Siya ay may 33 na panalo at 35 na pole positions. 

## Aksidente at Kamatayan
Noong 24 Mayo 1964 nasugatan at nasunugan si Roberts sa isang seryosong aksidente sa lap 7 ng World 600 sa Charlotte Motor Speedway sa Concord, Hilagang Carolina at dinala siya sa isang ospital ng Charlotte Memorial Hospital sa Charlotte. Noong 30 Hunyo 1964, siya ay nagkasakit ng Pneumonia, Sepsis (panglalason sa dugo) at lagnat ngunit nagkararoon siya ng coma noong gabi ng Hulyo 1. Namatay siya sa komplikasyon sa natamong sugat dahil sa aksidente noong 2 Hulyo 1964 matapos ang anim na linggong paggagamot sa ospital dahil sa seryosong aksidente. Hinatid siya sa huling hantungan sa Bellevue Memorial Park (tinatawag na ngayong Daytona Memorial Park) sa kanyang tahanan na pinagtitirahan sa Daytona Beach.

## Pagkaraan ng kanyang kamatayan
Noong 1990 siya ay hinalal sa International Motorsports Hall of Fame. Noong 1998 pinangaralan si Roberts bilang 50 Sikat na Tagapagmaneho ng NASCAR at noong 2000 ang lungsod ng Concord ang kalye na malapit sa Lowe's Motor Speedway ay ipinangalan kay Roberts para sa kanyang pangaral.

Roberts, Fireball
Dagat Adriatico

thumb|right|Isang larawan mula sa satelayt ng Dagat Adriatico.
Ang **Dagat Adriatico** ay isang bahagi ng Dagat Mediteraneano na naghihiwalay sa Peninsulang Apenino (Italya, San Marino, Batikano) sa Peninsulang Balkan. Hinihiwalay din nito ang Bulubunduking Apenino sa Alpes Dinariko.

Adriyatiko
Anti-Semitismo

Ang ***anti-Semitismo*** ang ostilidad laban sa mga Hudyo bilang isang pangkat. *Panibagong anti-Semitismo* ang katawagang ginagamit ng mga Siyonistang iskolar ng kasaysayan, sikolohiya, at pananampalataya na nakakapansin ng lumalawak na trend tungo sa isang panibagong uri ng anti-Semitismo na naiiba sa mga mas krudo at brutal na pagpapahalatang dating naranasan, halimbawa, sa Alemanyang Nazi.

## Mga sanggunian
Terorismong Islamiko

Ang **terorismong Islamista** ay ang terorismong isinasagawa upang maisulong ang mga ambisyong pampolitika at panrelihyon ng isang bahagi ng komunidad ng mga Muslim. Mas madalas ginagamit ang katawagang **terorismong Islamiko** sa medyang kanluranin, ngunit pinaniniwalaan na ang paggamit nito ay isang pagduduming-bahid sa Islam.
Davey Allison

Si **Davey Allison** (Pebrero 25, 1961 - Hulyo 13, 1993) ay isang drayber ng #28 Texaco-Havoline Ford sa NASCAR mula 1985 hanggang sa kanyang kamatayan. Siya ay anak ng nanalo ng Winston Cup Title noong 1983 na si Bobby Allison. Ipanaganak siya sa Hollywood, Florida sa Estados Unidos. Nagsimula ang kanyang karera sa NASCAR noong 1985 at nagsimula ring manalo ng karera noong Mayo 3, 1987 sa Talladega Superspeedway. Noong 1988, ang mag-amang Bobby at Davey Allison ay nagtapos ng isa at ikalawang posisyon sa Daytona 500. Noong Hulyo 12, 1993, siya ay naka-pilote sa helicopter, sinubok niya mag-land sa Talladega Superspeedway nang bumagsak ang kanyang helicopter at siya ay nasugatan. Namatay siya sa seryosong injury noong sumunod na araw sa gulang na 32. Bago siya namatay, si Davey Allison ay nagtapos ng 19 na panalo at ang kanyang panalo sa Daytona 500 noong 1992. Iniwan niya ang kanyang asawa at mga dalawang niyang anak.

## Kawing Panlabas 
*Site ni Davey Allison 

Allison, Davey
Silangang Kabisayaan

Ang rehiyon ng **Silangang Kabisayaan** (Inggles:***Eastern Visayas***) o **Rehiyon VIII** ay isa sa mga rehiyon ng Pilipinas. Binubuo ito ng anim na lalawigan: Biliran, Leyte, Katimugang Leyte, Silangang Samar, Samar, at Hilagang Samar. Ang kabiserang panrehiyon ay ang Lungsod ng Tacloban.

## Pagkakahating Pampolitika 
### Mataas na Urbanisadong Lungsod 
* Lungsod ng Tacloban

### Malayang Bahaging Lungsod 
* Lungsod ng Ormoc

### Mga Bahaging Lungsod 
* Lungsod ng Baybay
* Lungsod ng Maasin 

## Mga sanggunian
Kategorya:Rehiyon ng Pilipinas
Eskandalong Hello Garci

Ang **Eskandalong Hello Garci** ay isang krisis elektoral na lumitaw noong Hunyo 2005 sa Pilipinas na tinatawag din minsan na **Gloriagate**. Ito ang krisis na kinaharap ni Pangulong Gloria Macapagal-Arroyo sa diumanong pakikipagsabuwatan niya kay Virgilio Garcillano, isang opisyal ng Komisyon sa Halalan upang manipulahin ang halalan ng pagkapangulo noong 2004 halalan. Lumabas ang kontrobersiya sa paglitaw ng sinasabing *wiretapped conversations* sa telepono sa pagitan nina Gloria Macapagal-Arroyo at Virgilio Garcillano noong canvassing ng 2004 halalan sa pagkapangulo. Sa resulta ng 2004 halalan ng pagkapangulo, si Arroyo ay nagwagi ng 12,905,808 boto laban sa 11,782,232 boto ni Fernando Poe, Jr.. Ayon sa dating diputadong direktor ng NBI na si Samuel Ong, ang *wiretapped conversations* sa pagitan ni Arroyo at Garcillano ay nagpapatunay ng pandaraya ni Arroyo upang manalo ng 1 milyong boto laban sa kandidatong si Fernando Poe, Jr.

Noong 27 Hunyo 2005, inamin ni Gloria Macapagal-Arroyo na kinausap niya ang isang opisyal ng Commission on Elections noong eleksiyon ng 2004. Humingi siya ng tawad sa sambayanan.

Naghain ng *impeachment complaint* si Oliver Lozano sa Kapulungan ng mga Kinatawan ngunit noong 6 Setyembre 2005, ibinasura ito sa plenaryo ng Mababang Kapulungan.
## Transcript ng usapan sa pagitan ni Arroyo at Garcillano
:Arroyo: Hello…
:Garcillano: Hello, ma’am, good morning. OK ma’am, mas mataas ho siya (Fernando Poe Jr.) pero mag-compensate po sa Lanao yan.
:Arroyo: So, I will still lead by more than one, overall? (Mangununa pa rin ba ako ng isang, sa pangkalahatan?)
:Garcillano: More or less. It’s the advantage ma’am. Parang ganun din ang lalabas. (higit kumulang. Yan ang advantage ma'am...)
:Arroyo: It cannot be less than one M? (Hindi bababa sa isang M?)
:Garcillano: Pipiilitin ma’am natin yan. Pero as of the other day, 982. (Pero nuong nakaraang araw, 982)
:Arroyo: Kaya nga eh 
:Garcillano: And then if we can get more in Lanao.  (At kung makakakuha pa tayo ng mas marami sa Lanao)
:Arroyo: Hindi pa ba tapos ?
:Garcillano: Hindi pa ho, meron pa hong darating na seven municipalities.
:Arroyo: Ah OK, OK

## Tangkang impeachment kay Arroyo
Noong 27 Hunyo 2005, inamin ni Arroyo na nakipag-usap siya sa opisyal ng COMELEC na inaangkin itong isang "pagkabigo sa paghatol". Ang kontrobersiyang Hello Garci ang naging saligan ng kasong impeachment na inihain laban kay Arroyo noong 2005 ngunit nabigo. Ang isa pang impeachment ay inihain laban kay Arroyo noong 2006 ngunit natalo sa pagboto sa Kapulungan ng mga Kinatawan ng Pilipinas.

## Tingnan din
*Iskandalo ng 2007 halalan

Kategorya:2005 sa Pilipinas
Kategorya:Korupsiyon sa Pilipinas
Kategorya:Mga eskandalong pampolitika sa Pilipinas
Kategorya:Gloria Macapagal-Arroyo
Kategorya:Halalan
Luxembourg

Ang **Dakilang Dukado ng** **Luxemburg** (pinakamalapit na bigkas /lúk·sem·burk/) o **Groussherzogtum Lëtzebuerg** sa Luksemburges ay isang maliit na bansa sa hilangang-kanlurang bahagi ng Unyong Europeo sa kontinente na hinahanggan ng France, Alemanya, at Belgium.

## Talababa 
## Sanggunian 
Kategorya:Mga bansa sa Europa
Kategorya:Mga estadong-kasapi ng Unyong Europeo
*
Zürich

Ang **Zürich** (pinakamalapit na bigkas /tsí·rish/) o **Züri** sa lokal na diyalekto ang pinakamalaking lungsod sa Suwisa (populasyon: 364 558 noong 2002; populasyon ng kalakhan: 1 091 732) at kapital ng kanton ng Zürich. Ang lungsod ang pangunahing sentrong pannegosyo ng Suwisa at ang kinaroroonan ng pinakamalaking paliparan sa bansa. Dito rin nanggaling ang Cabaret Voltaire kung saan nagmula ang kilusang Dada noong 1916.

File:Zurich-Panorama.jpg|Panorama von der Quaibrücke (von links): Bauschänzli, Stadthaus, Fraumünster, St. Peter sowie rechts der Limmat die Wasserkirche (Bildmitte), Grossmünster und das Limmatquai
File:Zürich Panorama vom Uetliberg.jpg|View from Uetliberg
File:Zentralbibliothek Zürich - Vue générale de Zurich prise de la Weid - 000009549.jpg|Zürich um 1884

## Mga kawing palabas 
* Turismo Zürich
* Stadt Zürich , opisyal na *website* sa Aleman
* SWX Swiss Exchange 
* Mga retrato ng Zürich 
* Zürich Photos 

Zurich
Ekolohiyang pampolitika

Ang **ekolohiyang pampolitika** ay pagsusuri o pag-aaral na ginagamit ang prinsipyo at kaparaanan ng ekolohiya. 
Halimbawa, tinitingnan ng ekolohiyang pangtao ang tao at kanyang interaksiyon sa kanyang likas na kapaligiran. Kinukuha ng ekolohiyang pampolitika ang parehong alternatibong kahulugan, at mayroong gamit sa kaparaanan ng ekolohiya sa isang bagong konteksto sa pamamagitan ng pagtingin sa interaksiyon ng mga lipunan at estado sa halip na species o populasyon, ngunit maaari din nangunguhulugan na politika na may kaugnayan sa usaping pang-kapaligiran.

Hindi dinidikta ng ekolohiya, bilang isang disiplina ng agham, kung ano ang tama o mali. Gayon man pinapanatili ang biodiversity sa loob ng mga ecosystem at mga kaugnay na layuning pang-ekolohiya (katulad ng pagpigil sa pagkawala ng isang species).

Kategorya:Kapaligiran
Ilog Cagayan

[thumb|250px|Isang lumang guhit-larawan ng Ilog ng Cagayan, iginuhit ni [Juan Luis de Acosta, circa 1720.]]

Ang **Ilog Cagayan** na kilala rin bilang **Rio Grande de Cagayan**, ay ang pinakamahabang ilog sa Pilipinas. Matatagpuan ito sa rehiyon ng Lambak ng Cagayan sa hilagang-silangang bahagi ng Luzon, at dumadaloy sa mga lalawigan ng Nueva Vizcaya, Quirino, Isabela at Cagayan. 

## Mga sanggunian
Cagayan
Kanlurang Kabisayaan

Ang **Kanlurang Kabisayaan ** (Ingles: ***Western Visayas***), ay isa sa mga rehiyon ng Pilipinas, at tinalaga bilang **Rehiyon VI**. Binubuo ito ng anim na lalawigan: Aklan, Antique, Capiz, Guimaras, at Iloilo at ng 3 na mga lungsod. Ang Lungsod ng Iloilo ang sentrong pangrehiyon.

### Mga Bahaging Lungsod 
* Lungsod ng Iloilo - Hiligaynon
* Lungsod ng Passi - Hiligaynon
* Lungsod ng Roxas - Capiznon

## Kasaysayan 
Ang rehiyon ng Kanlurang Kabisayaan ay nabuo mula sa lalawigan ng Aklan, Antique, Iloilo (kasama ang noon ay bahaging lalawigan na Guimaras), at Negros Occidental sa pamamagitan ng Kautusang Pampangulo Bilang 1 bilang bahagi ng Integrated Reorganisation Plan ni Pangulong Ferdinand Marcos

Ang lalawigan ng Palawan ay inilipat sa Rehiyon VI (Kanlurang Kabisayaan) noong Mayo 23, 2005 ayon sa EO 429. Inihayag noong Hunyo 2005 ng Kagawaran ng Interyor at Pamahalaang Lokal ang pagsasakumpleto ng paglipat. Subalit binatikos ng mga Palaweños ang paglipat, sinasabing may kakulangan sa konsultasyon, at karamihan ng mga residente ng Lungsod ng Puerto Princesa at ang lahat ng mga bayan nito maliban sa isa, ay nais na manatili sa Rehiyon IV-B. Dahil doon, nagkaroon ng Kautusang Administratibo Bilang 129 na inilabas noong Agosto 19, 2005 upang tugunan ang kaguluhan. Ang kautusan ito ang nagpapaliban sa EO 429.
Kaya, ang Palawan ay kasalukuyang pa ring bahagi ng Rehiyon IV-B.

Noong ika-29 ng Mayo, 2015, inihiwalay ang lalawigan ng Negros Occidental mula sa Kanlurang Bisayas at inilipat ito sa kakabuong Rehiyon ng Isla ng Negros sa pamamagitan ng EO blg. 183, s. 2015 na nilagdaan ni Pangulong Benigno S. Aquino.

## Mga sanggunian 
Kategorya:Rehiyon ng Pilipinas
UN

Ang **un** ay maaaring tumukoy sa mga sumusunod:

* Sa UN, daglat sa *United Nations*, katawagang Ingles para sa Mga Nagkakaisang Bansa.
* un, pinaikling anyo ng bilang na *uno* (kaugnay din ng *una*), katawagang Kastila para sa bilang na isa.

## Mga sanggunian
Mapanuring kimika

Ang **kimikang mapanuri**, **kimikang pasuri**, **kimikang analitiko**, o **kimikang analitikal** ay isang sangay ng kimika na sumusubok na suriin ang mga kimikal ng iba't ibang mga bagay. Isang halimbawa ng gawain sa kimikang mapanuri ay ang pagsubok kung gaano kadami ang sink sa isang piraso ng tansong dilaw. May iba't ibang kasangkapan ginagamit rito, katulad ng kromatograpiyang ginagamit ng mga **kimikong mapanuri**. Maaaring gamitin ang mga pagsubok ng dingas para sa isang payak na pagsusuri.

Sa mas masinsing paglalarawan, ang kimikang mapanuri ay ang pag-aaral ng paghihiwalay, pagkilala o identipikasyon, at kuwantipikasyon ng mga bahaging kimikal ng likas at artipisyal (hindi likas) na mga materyal.  Ang kuwalitatibong analisis o pagsusuring pangkalidad ay nagbibigay ng indikasyon o hiwatig ng pagkakakilanlan o identidad ng mga uring kimikal sa isang halimbawa, habang ang kuwantitatibong analisis o pagususuring pangdami ay umaalam sa bilang ng isa o mahigit pa ng mga bahaging ito.  Ang paghihiwalay ng mga bahagi o kumponente ay kadalasang isinasagawa bago mangyari ang pagsusuri.

Ang mga **paraan ng pagsusuri** o mga **metodong analitikal** ay mapaghihiwalay bilang **klasikal** at **instrumental**. Ang mga metodong klasikal o paraang klasiko, na kilala rin bilang mga paraan ng kimikang basa, ay gumagamit ng mga paghihiwalay na katulad ng presipitasyon, ekstraksiyon, at distilasyon, pati na ang kuwantitatibong analisis na ayon sa kulay, amoy, o punto ng pagkatunaw.  Nakakamit ang kuwantitatibong analisis sa pamamagitan ng timbang o bolyum.  Samantala, ang mga paraang instrumental naman ay gumagamit ng mga aparato upang sukatin ang pisikal na kantidad o dami ng analito (*analyte* sa Ingles) katulad ng pagsipsip o absorpsiyon ng liwanag, ploresensiya, o konduktibidad na elektrikal.  Ang paghihiwalay o separasyon ng mga materyal ay naisasagawa sa pamamagitan ng paggamit ng mga paraang may kromatograpiya o elektroporesis.

Nakatuon din ang kimikang mapanuri sa mga pagpapainam sa disenyong eksperimental, kemometriks, at sa paglikha ng bagong mga kasangkapang panukat upang makapagbigay ng mas mainam na kabatirang kimikal.  Nagagamit ang kimikang mapanuri sa porensiks, biyoanalisis, kimikang klinikal (pagsusuring klinikal), at pagsusuri ng mga materyal.

## Mga sanggunian

Kategorya:Agham ng mga materyales
AIESEC

frame|right|Opisyal na logo ng AIESEC mula 1991

**AIESEC**, organisasyong internasyonal ng mga estudyante. Nagfa-*facilitate* ito ng internasyonal na *traineeship exchanges*, at ng mga aktibidad na pansuporta nito, na nagkakaloob ng mga praktikal na karanasang pantuto para sa *trainees* nito at nagfa-*facilitate* ng pagkatuto ng mga myembro nito at ng iba pang *stakeholders*.

Orihinal na nangangahulugan ang AIESEC ng *Association internationale des étudiants en sciences économiques et commerciales* (*Asosyasyong internasyonal ng mga Estudyante ng Ekonomiks at Negosyo* sa French), ngunit hindi na ngayon ito ginagamit sapagkat lubos nang lumawak mula noon ang sakop ng organisasyon at ang mga dissiplinang kinagagalingan ng mga myembro nito.

## Lingks palabas at mga bansang AIESEC 
* AIESEC Internasyonal

### Afrika 
* AIESEC sa Botswana 
* AIESEC sa Cameroon 
* AIESEC sa Côte d’Ivoire 
* AIESEC sa Ehipto 
* AIESEC sa Ghana 
* AIESEC sa Kenya 
* AIESEC sa Liberia 
* AIESEC sa Moroko 
* AIESEC sa Mozambique 
* AIESEC sa Nigeria 
* AIESEC sa Sénégal 
* AIESEC sa Timog Afrika 
* AIESEC sa Togo 
* AIESEC sa Tunisia 
* AIESEC sa Uganda 
* AIESEC sa Zimbabwe 

### Amerikas 
* AIESEC sa Arhentina 
* AIESEC sa Beneswela 
* AIESEC sa Bolibya 
* AIESEC sa Brazil 
* AIESEC sa Kolombya 
* AIESEC sa Costa-Rica 
* AIESEC sa Republikang Dominikano 
* AIESEC sa Ekwador 
* AIESEC sa Estados-Unidos 
* AIESEC sa Gwatemala 
* AIESEC sa Kanada 
* AIESEC sa Mehiko 
* AIESEC sa Panama 
* AIESEC sa Peru 
* AIESEC sa Puerto-Rico 
* AIESEC sa Salbador 
* AIESEC sa Tsile 
* AIESEC sa Urugway 

### Asya-Pasipiko 
* AIESEC sa Awstralya 
* AIESEC sa Bangladesh 
* AIESEC sa Filipinas 
* AIESEC sa Hong Kong 
* AIESEC sa Indiya 
* AIESEC sa Indonesia 
* AIESEC sa Japan
* AIESEC sa Korea 
* AIESEC sa Malaysia 
* AIESEC sa New Zealand 
* AIESEC sa Singapore 
* AIESEC sa Sri Lanka 
* AIESEC sa Taywan 
* AIESEC sa Thailand 
* AIESEC sa Republika Bayan ng Tsina 
* AIESEC sa United Arab Emirates 

### Europa 
* AIESEC sa Alemanya
* AIESEC sa Armenya 
* AIESEC sa Awstrya 
* AIESEC sa Belgium
* AIESEC sa Bosnia at Herzegovina 
* AIESEC sa Bulgarya 
* AIESEC sa Croatia 
* AIESEC sa Czechia 
* AIESEC sa Denmark
* AIESEC sa Espanya 
* AIESEC sa Estonya 
* AIESEC sa Finland
* AIESEC sa France 
* AIESEC sa Gresya
* AIESEC sa Hungary 
* AIESEC sa Iceland 
* AIESEC sa Italya
* AIESEC sa Ireland 
* AIESEC sa Latvya 
* AIESEC sa Lithuania 
* AIESEC sa Republika ng Masedonya 
* AIESEC sa Malta 
* AIESEC sa Nederland
* AIESEC sa Norway
* AIESEC sa Poland
* AIESEC sa Portugal 
* AIESEC sa Romanya 
* AIESEC sa Russia 
* AIESEC sa Serbya at Montenegro 
* AIESEC sa Slovakya
* AIESEC sa Slovenya 
* AIESEC sa Sweden 
* AIESEC sa Switserland 
* AIESEC sa Turkey 
* AIESEC sa Ukraine 
* AIESEC sa UK

## Mga sanggunian 
* *AIESEC International*. n.d. “Our Identity.” Internet. Available from http://www.aiesec.org/about/our_identity/. Accessed 26 Hunyo 2004.

Kategorya:Mga pandaigdigang organisasyon
WordPress

Ang **WordPress** ay isang sistemang pagpapalimbag sa web na sinulat sa PHP at MySQL ang ginagamit na database. Madalas na ginagamit ito sa pamamahala ng Web na madalas magbago ang laman, lalo na ang mga Weblog. Malayang software ito. Ipinamamahagi ito sa ilalim ng GNU General Public License at maaaring kunin ng walang bayad.

## Mga panlabas na kawing 
* http://wordpress.org/

Kaurian:Malayang software
Tratado sa Buong Pagbawal ng mga Pagsusubok Nuklear

Ipinagbabawal ng **Kasunduan sa Buong Pagbawal ng mga Pagsusubok Nuklear** (**TBBS** o **TBBSN**) ang lahat ng mga nuklear na pagsabog na may layuning militar o sibil sa lahat ng kaligiran at naging bukas paglagda sa Lungsod ng New York noong 24 Setyembre 1996, kung kailan nilagdaan ito ng 71 istado, kasama ang limang nananaglay ng mga sandatang nuklear noong panahong iyon (na hindi pa kasama ang Indiya o Pakistan, na hindi pa nakakalagda).

## Mga sanggunian
## Mga panlabas na kawing
*Comprehensive Nuclear-Test-Ban Treaty (CTBT) , buong teksto
*Preparatory Commission for the Comprehensive Nuclear-Test-Ban Treaty Organization

Kategorya:Sandatang nuklear
Kategorya:Ugnayang internasyonal
Kategorya:Batas internasyonal
PHP (paglilinaw)

Ang **PHP** ay isang daglat na maaring nangangahulugan na:
* PHP &mdash; ang malayang software na programming language
* Philippine peso o Piso ng Pilipinas
Emmanuel Lévinas

Si **Emanuelis Levinas**, higit na kilala bilang **Emmanuel Lévinas**, (12 Enero 1906–25 Disyembre 1995) ay isang Pranses na pilosopo at dalubhasa sa Talmud.

Malalim na naimpluwensiyahan si Lévinas nina Edmund Husserl at Martin Heidegger, na nakilala niya sa pamantasan ng Freiburg, gayundin ng Hudaismo. Siya ang isa sa mga kauna-unahang palaisip na nagpakilala sa Pransiya ng mga akda nina Heidegger at Husserl sa pamamagitan ng pagsalin sa Pranses ng mga ito (hal. ang *Méditations cartésiennes* ni Husserl) pati na rin ng orihinal na *philosophical tracts*.

## Tingnan din 
* *The Other*
* Awtentisidad
* Gintong Aral

## Mga panlabas na kawing 
* An Online Primary and Secondary Bibliography By the Dutch Levinas Society in cooperation with The University for Humanistics in Utrecht. Under supervision of Prof. dr. Joachim Duyndam.
* Institut d’études lévinassiennes
* Emmanuel Lévinas, artikulo mula sa *Literary Encyclopedia*
* Talambuhay mula sa The Emmanuel Lévinas Webpage
* On Escape, isang analisis ng *De L’évasion* ni Lévinas ni Michael R. Michau
* Is Murder Impossible? Levinas, Winnicott, and the Ruthless Use of the Object

Kategorya:Penomenolohiya
Kategorya:Teoriyang posmoderno
Kategorya:Mga pilosopong Hudyo
Kategorya:Mga eksistensiyalistang Hudyo
Neil Bonnett

thumb|right|Bonnett, 1985
Si **Neil Bonnett** (Hulyo 30, 1946 - Pebrero 11, 1994) ay isang tagapagmaneho ng NASCAR mula 1974 hanggang sa kanyang kamatayan. Siya ay nagtapos ng 18 na panalo at 20 na pole positions bago siya namatay. Siya ay nasugatan sa isang aksidente sa TranSouth 500 sa Darlington Raceway noong 1990 at nagretiro. Siya ay naging broadkaster ng NASCAR sa TNN, CBS Sports at TBS Sports, bago siya bumalik sa pagkakarera noong 1992. Nasugatan siya dahil sa aksidente sa unang practice session ng Daytona 500 at dinala siya sa Halifax Medical Center, ngunit siya ay binawian ng buhay noong 
Pebrero 11, 1994, tatlong araw bago namatay si Rodney Orr sa aksidente.

Bonnett, Neil
Bobby Allison

Si **Bobby Allison** (ipinanganak 3 Disyembre 1937) ay isang drayber ng NASCAR mula 1965 hanggang 1988. Siya ay nagtapos ng 84 na panalo, parang kay Darrell Waltrip, kasama ang 3 panalo sa Daytona 500 noong 1976, 1982 at 1988, kung saan ang anak niya ay nagtapos sa ikalawang posisyon. Siya rin nagtagumpay ng Winston Cup Title noong 1983. Siya ay nagretiro mula sa NASCAR pagkatapos siya nasugatan sa aksidente sa Pocono Raceway noong 19 Hunyo 1988. Ang anak niya si Davey Allison ay nasugatan sa isang helicopter crash na bumagsak sa Talladega Superspeedway noong 12 Hulyo 1993 at pumanaw noong sumunod na araw.

Kategorya:Drayber ng NASCAR
Sulat Latin

Ang **sulat Latin**, tinatawag din bilang **sulat Romano**, ay isang pangkat ng mga grapikong tanda (sulat) na nakabatay sa klasikong alpabetong Latin. Hinango ito mula sa isang anyo ng bersyong Griyegong Kumas ng alpabetong Griyego na ginagamit ng mga Etrusco. May ilang alpabetong sulat-Latin, na ibang ang mga grapema, kolasyon at ponetikong halaga mula klasikong alpabetong Latin.

Batayan ang sulat Latin ng Internasyunal na Ponetikong Alpabeto at ang 26 na pinakalaganap na mga titik ay ang mga titik na naglalaman sa ISO pamantayang alpabetong Latin.

Batayan ang sulat Latin para sa pinakamalaking bilang ng mga alpabeto sa anumang sistema ng pagsulat at pinakamalawak ang pagkupkop na sistema ng pagsulat sa sanlibutan (karaniwang ginagamit ng 70 bahagdan ng populasyon ng mundo). Ginagamit ang sulat Latin bilang ang pamantayang kaparaanan ng pagsusulat sa karamihan sa mga wika sa Kanluran, Gitna, at gayon din sa Silanganing Europa, gayon din sa maraming wika sa ibang bahagi ng sanlibutan.

## Pangalan 
Tinatawag ang sulat na sulat Latin o sulat Romano, na tinutukoy ang pinagmula nito sa sinaunang Roma. Sa konteksto ng transliterasyon,  mahahanap ang katawagang "rominasasyon." Ginagamit ng unicode ang katawagang "Latin" at gayon din ang Internasyunal na Organisasayon para sa Standardisasyon (ISO).

Tinatawag na sistemang pamilang ang sistemang pamilang Romano, at ang koleksyon ng mga elemento na tinatawag na mga pamilang Romano. Ang mga bilang na 1, 2, 3 ... ay ang sulat Latin/Romano para sa sistemang pamilang Hindu-Arabe.

## Tala ng sulat Latin sa alpabetong Pilipino
## Mga sanggunian
Kaurian:Alpabetong Latin
Latin
Teorya ng estadistika

Kinabibilangan sa **teoriya ng estadistika** ang ilang mga paksa:

Ang mga pinagkukunan ng mga datos ng pang-estadistikang modelo at tipikal na pagbuo ng suliranin:
#Pagpipili (*sampling*) mula sa populasyong may hangganan.
#Pagsukat sa namamasid na pagkakamali (*observational error*) at paglilinis ng mga paraan.
#Pag-aaral ng kaugnayang estadistikal

Pagpaplano ng estadistikal na pananaliksik upang sukatin at kontrolin ang namamasid na pagkakamali:

#Disenyo ng mga eksperimento upang matukoy ang mga pagtrato sa mga epekto
#Pagmamasid sa mga napili (*survey sampling*) upang isalarawan ang mga likas na populasyon

Pagbubuod ng datos pang-estadistika sa anyong tinatanggap na pamantayan (kilala din bilang naglalarawang estadistika)

#Pagpili sa estadistikang binuod upang isalarawan ang isang pinili
#Pagkakasya ng mga pagbabahagi ng probabilidad (*probability distribution*) upang ipili ang datos

Pagpapaliwanag ng datos pang-estadistika ang huling layunin ng lahat ng pananaliksik:

#Karaniwang pagpapalagay na ating ginagawa
#Prinsipyong maaring mangyari (*Likelihood principle*)
#Pagtantiya sa mga kasukatan (*Estimating parameters*)
#Pagsubok sa mga hypothesis pang-estadistika
#Pagbabago ng opinyon sa estadistika

## See also
*Probabilidad
*Estadistika
*Listahan ng mga paksang pang-estadistika
Darrell Waltrip

thumb|right|Darrell Waltrip
Si **Darrell Waltrip** (Ipinanganak 5 Pebrero 1947 sa Owensboro, Kentucky) ay isang aktibong drayber ng NASCAR mula 1972 hanggang 2000. Siya ay nagtapos ng 84 na panalo, 59 na pole positions at ang kanyang kampeon noong 1981, 1982 at 1985, pati rin ang kanyang panalo sa Daytona 500 noong 1989. Ang kapatid niya si Michael Waltrip ay nanalo ng Daytona 500 noong 2001 nang mamatay si Dale Earnhardt sa aksidente at noong 2003. Siya ang kasalukuyang broadkaster ng NASCAR sa FOX. Siya ay binoto bilang 50 sikat na Drayber ng NASCAR noong 1998 at sa International Motorsports Hall of Fame noong 2005.

Waltrip, Darrell
Nepal

Ang dating tinatawag bilang **Kaharian ng Nepal**, na matatagpuan sa Kahimalayaan, ay nag-iisang kahariang Hindu sa buong daigdig. Matatagpuan ito sa timog Asya, sa pagitan ng Tsina at India. Pagkatapos ng 240 taon, isang republika na ang Nepal, at nakilala bilang **Demokratikong Republikang Pederal ng Nepal**.

Bodnath-Stupa-01-von Pashupatinath-2013-gje.jpg|Kathmandu
Budhanilkantha-Vishnu-05-2007-gje.jpg|Kathmandu
Bhaktapur-Taumadhi Tole-06-Stadt mit Nyatapola-2007-gje.jpg|Bhaktapur
Patan-Hiranyabarna Mahavihar-16-Fest-2007-gje.jpg|Patan
Dingboche to Pangboche-30-Orshyo-Guesthouse-2007-gje.jpg|Himalaya
Chhukung-110-Riffelkamm-2007-gje.jpg|Himalaya
Mustang-Ghami to Tsarang-06-Choerten und Lhatos-Ziegenherde-2015-gje.jpg|Mustang
Changu Narayan-Garuda Narayana-66-west-2014-gje.jpg|Changu Narayan

## Mga teritoryong pampangasiwaan 
Ang Nepal ay isang pederal na republika na binubuo ng 7 lalawigan. Ang bawat lalawigan ay binubuo ng 8 hanggang 14 na distrito. Ang mga distrito, naman, ay binubuo ng mga lokal na yunit na kilala bilang urban at rural na munisipyo. Mayroong kabuuang 753 lokal na yunit na kinabibilangan ng 6 na metropolitan na munisipyo, 11 sub-metropolitan na munisipalidad at 276 na munisipalidad para sa kabuuang 293 urban na munisipalidad, at 460 rural na munisipalidad. Ang bawat lokal na yunit ay binubuo ng mga ward. Mayroong 6,743 ward sa kabuuan.

## Mga sanggunian
Kategorya:Mga bansa sa Asya
*